MGB Komet

D **MGB Komet** (Schribwis vom Härsteller: KOMET) für «**ko**mfortabler **Me**terspur-**T**riebzug» sind meterspurigi elektrische Niederflur-Panorama&shy;triebzüg vo der Matterhorn-Gotthard-Bahn (MGB) iner Schwiz für gemischtem Adhäsions- und Zahnradbetrieb, härgsteltt vo Stadler Bussnang. D Züg hei 1. und 2. Wagenklasse sowie es Gepäckabteil und verkehre als drei- und vierteiligi Iheite mit de Bezeichnige **MGB ABDeh 4/8** und **ABDeh 4/10**. Vier vo de acht bzw. zäh Achse sind atribe.

## Gschicht

Zur Vergrösseig vo der Transportkapazität uf der Strecke Visp–Zermatt nah der Eröffnig vom Lötschberg-Basistunnel benötigt d MGB neui komfortabli Züg für Adhäsions- und Zahnradatrib. D knappe terminliche Vorgabe lenge ned us, es völlig neus Fahrzügkonzepr z entwickle. D Komet wärde technisch vo de Shuttle-Triebzüg BDSeh 4/8 witerentwickelt, dere Konzept wie der Komet vom Stadler GTW abgleitet isch. D elektrisch Usrüschtig isch ned wie bim GTW im churze zweiachsige Mittelteil, sondern underflur im vierachsige Panoramawage. Gägenuber de Zermatt-Shuttle isch d Läng vo de End- und Zwischewage für e möglichst grossi Passagierkapazität optimiert.

Zwei dreiteiligi und drei vierteiligi Triebzüg sind ine Jahr 2007 und 2008 gelifert worde, 2014 folge weiteri sächs churzi und ei lange Zug. D Züg sind so konzipiert, dass si zu fünfteilige Kompositione erwitert wärde chöne.


## Technik

Jede Tribzug bsteit useme hochfluerige, istigslose, vierachsige Panorama-Triebwage. Uf der einte Site isch en Endwage mit eme Laufdrähgstell und Niderflueristige ufgsattlet – uf der andere Site ischs bim dreiteilige Zug en Endwage und bi der vierteilig Variante e antriebslose Zwische- und en Endwage. Der Triebwage het zwei zweiachsigi Drähgstell mit je eme Fahrmotor pro Achs. Der Atrib erfolgt im reine Adhäsionsbetrib über d vier Achse vo de Tribdrähgestell und im Zahnradbetrib zuesätzlich über vier Zahnräder für d bi der MGB verwendete Zahnstange Systems Abt. D ufgsattelte Elemente hei jewils nur ei Lauf-/Bremsdrähgestell am üssere Wagenendi und stütze sich am andere Endi vom folgende Wage uf. Alli Drähgstell sind luftgfädert. D Chäste vo End- und Zwischewage sind us Aluminium-Grossprofil in teils geschweisste, teils gschrubte Bauwis. Der hochfluerig Tribwage isch in Stahlbauwis usgfüehrt und het Panoramafenster. D elektrisch Usrüschtig entspricht dere vo de Shuttle-Züg.

Wil d Komet-Züg wesentlich länger als d Zermatt-Shuttles unerwegs sind, wise si e dütlich bessere Komfort uf. Si hei es neus Innendesign und Hei geschlosseni WC, Klimaanlage und es Fahrgastinformationssystem.

Dank ere automatische Mittelpufferkupplig vom Typ FK-9-6 vo Schwab Verkehrstechnik chäne d Triebzüg in Vielfachsteuerung – au mit de Shuttle-Triebzüg BDSeh 4/8 und de vier Niderfluer-Gelenkstürwage ABt 2131–34 – fahre, was e Apassig an d Nachfrageschwankige ermöglicht. 2014 sind d «Kofferkuli-Stürwage» BDkt 2231–33 durch Stadler für de Betrib mit de Komet apasst worde. Si wärde für de Gepäcktransport isetzt und diene au als Reserve für d Shuttle-Züg Täsch–Zermatt.

D Triebzüg chöne ufem ganze Streckenetz vo der MGB verchere, für d 179&nbsp;‰ steile Schöllenenbahn Göschene–Andermatt sind aber nur d dreiteilige ABDeh 4/8 zueglah. Uf 125&nbsp;‰ Stigig betreit ds maximal Zuggewicht 150 Tonne.


## Fahrzügliste

## Literatur
* Franz Karlen, Urs Wieser: *Komfortable Meterspur-Triebzüge ABDeh 4/8 und ABDeh 4/10 (KOMET) für die Matterhorn – Gotthard-Bahn.* In: *[[Schweizer Eisenbahn-Revue]].* Nr. 7/2008. Minirex, , S.&nbsp;330–337.
* Theo Stolz: *Triebfahrzeuge der Schweiz.* Minirex, Luzern 2007, ISBN 3-907014-31-6, S. 159.
* Theo Weiss: *Stadler – von der Stollenlokomotive zum Doppelstockzug.* Minirex, Luzern 2010, ISBN 978-3-907014-33-2, S.&nbsp;42–43, 109.
* ''Niederflur-Panoramatriebzug «KOMET» ABDeh 4/10 mit Zahnradantrieb für die Matterhorn Gotthard Bahn (MGB), Schweiz.'' Stadler Rail (Hrsg.), 2008, archiviert in Swissbib der Universitäten Basel und Bern (PDF; 1,1&nbsp;MB).

## Links

## Fuessnote